Hvad koster beklædningstegl pr. m2?
Vores beklædningstegl har forskellig størrelse, overflader og formater, som selvfølgelig påvirker prisen, færdigmonteret. Desuden har størrelsen på projektet en vis betydning. Forskellen er ofte ikke større end at du kan vælge netop det, du ønsker – med både hoved og hjerte. Årsagen er, at store basisomkostninger, som stilladser, tagrender, nedløb, bagvæg, montering, sløjfer, lægter, transport og håndtering, samt oprydning på byggepladsen stort set er de samme, uanset facadematerialet. Det er derfor fornuftigt at investere i en keramisk beklædningstegl for langsigtet kvalitet, æstetik og holdbarhed. Vi anbefaler, at man indhenter priser fra flere håndværkere for god oversigt over kvalitet, prisniveau og slutpris. Montering af beklædningstegl er fagarbejde, og vi anbefaler derfor, at der benyttes uddannede håndværkere til opgaven.
Vi har produkter, der passer til enhver facade og ethvert projekt. For at finde den model, der passer bedst til dit behov, anbefaler vi, at du tjekker vores produktbrochurer, som viser aktuelle produkter og nødvendigt tilbehør og montering. Du kan også tage kontakt til os eller til dit nærmeste byggemarked for yderligere vejledning.